Diari Oficial de la Generalitat Valenciana


Sumari del DOGV 4101, del 05-10-2001 (2001/9493)

DECRET 141/2001, de 5 de setembre, del Govern Valencià, pel qual s'autoritza per a la concessió d'avals de la Generalitat Valenciana a la Societat Parc Temàtic d'Alacant, SA.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4101

Data del DOGV
:   05-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9493


Data del document
:   05-09-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * empresa pública
    * garantia

DECRET 141/2001, de 5 de setembre, del Govern Valencià, pel qual s'autoritza per a la concessió d'avals de la Generalitat Valenciana a la Societat Parc Temàtic d'Alacant, SA. [2001/S9493]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que es fixen en aquesta.
  
Per una altra part, l'article 36 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, estableix que la Generalitat Valenciana podrà prestar avals, durant aquest exercici, per a les operacions de crèdit que concerten les entitats, empreses públiques i institucions firals de la Comunitat Valenciana, i també per a garantir els instruments financers emesos per Fons de Titulització d'actius promoguts per aquestes, fins a un límit de 100.000 milions de pessetes (601,01 milions d'euros), i l'aval que mitjançant aquest decret s'aprova està dins de l'esmentat límit.
  
Estableix, així mateix, la mencionada Llei d'Hisenda Pública en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, que la Tresoreria de la Generalitat Valenciana podrà acordar la renúncia al benefici d'excussió establit en l'article 1830 del Codi Civil.
  
La Generalitat Valenciana ha negociat un contracte de col·laboració entre l'empresa pública Societat Parc Temàtic d'Alacant, SA., i Paramount Pictures.
  
Per tant, cal atorgar a favor de l'esmentada empresa un aval de la Generalitat Valenciana destinat a garantir les obligacions econòmiques nascudes d'aquest contracte.
  
D'acord amb tot allò exposat, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 5 de setembre de 2001,
  
DECRETE
  
Article 1
  
S'autoritza el conseller d'Economia, Hisenda i Ocupació per a concedir a l'empresa pública Societat Parc Temàtic d'Alacant, SA., un aval per import global del contravalor en euros de fins 6.000.000 US dòlars, destinat a garantir les obligacions econòmiques derivades del contracte de col·laboració entre l'esmentada societat i Paramount Pictures.
  
El termini de vigència de l'anterior autorització finalitzarà el 31 de desembre de 2002.
  
Així mateix, se li autoritza per a atorgar avals destinats a garantir obligacions derivades de la utilització d'instruments financers de cobertura, vinculats a l'operació a què es refereix el paràgraf anterior.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, en l'atorgament de l'aval a què es refereix l'article anterior es renunciarà al benefici d'excussió recollit en l'article 1830 del Codi Civil.
  
Disposició final
  
S'autoritza el conseller d'Economia, Hisenda i Ocupació perquè determine les altres condicions de l'aval a prestar, en el marc del que s'estableix en aquest Decret i en la Llei d'Hisenda Pública de la Generalitat Valenciana i altra normativa d'aplicació».
  
València, 5 de setembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ
  
D'INTERLOCUTÒRIES, PROVISIONS I SENTÈNCIES
  
Jutjat de Primera Instància número 11 de València